גיא חזות

גיא חזות (נולד ב-3 במאי 1971) הוא קצין צה"ל במילואים בדרגת תת-אלוף, המשמש כיום ראש מערך הלמידה המבצעית בזרוע היבשה. קודם לכן שימש נספח צה"ל בסינגפור, מפקד עוצבת אדום, מפקד חטיבת כפיר, מפקד חטיבה 226 ומפקד חטיבת יהודה.

== ביוגרפיה ==
חזות התגייס לצה"ל בשנת 1989, והתנדב לחטיבת הצנחנים. לאחר גיבוש ליחידות החטיבתיות התקבל לפלחי"ק צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס מונה למפקד מחלקה בגדוד 890. בהמשך שימש מפקד פלוגה בגדוד 890. לאחר מכן מונה למפקד פלנ"ט צנחנים בין השנים 1996–1998, והוביל אותה בלחימה בדרום לבנון. בשנת 1997 פיקד על מבצע סחרור מסוכן, במהלכו הרגו לוחמי הפלנ"ט בירי טילי טאו מספר מחבלי חזבאללה. בהמשך שימש סגן מפקד יחידת מגלן, בתקופת דרור וינברג. לאחר מכן מונה למפקד מחזור האימון המתקדם בבא"ח צנחנים. ב-19 במרץ 2002, תקפו שני מחבלים צוות טירונים, אשר זה עתה החל את האימון המתקדם, בשעה שתירגל לינה בשטח חמאם אל-מליח. ממכת האש הראשונה נהרג מפקד הצוות, סגן , ונפצעו מספר חיילים. לוחמי הצוות שהקיצו משנתם הרגו את אחד המחבלים. חזות, שהגיע עם כוחות הכוננות, ניהל את הקרב במהלכו נהרג המחבל הנוסף.

בשנת 2003 הועלה לדרגת סא"ל ומונה למפקד גדוד 202, והוביל אותו בלחימה כנגד הטרור הפלסטיני באינתיפאדה השנייה. בשנת 2005 לאחר מספר עימותים של כוחות צה"ל, ובכלל זה, חייליו, עם תושבי היישובים ביהודה ושומרון, ובמיוחד בגזרת חטיבת שומרון, האשים את מפקד פיקוד המרכז, יאיר נוה, במהלך כנס בנושא תוכנית ההתנתקות בו נכח גם הרמטכ"ל, משה יעלון, כי אינו מגבה את חייליו אל מול המתיישבים. בשנת 2005 סיים את תפקידו ויצא ללימודים. בשנת 2006 לאחר מלחמת לבנון השנייה מונה לקצין אג"ם של עוצבת הגליל, ושימש בתפקיד עד שנת 2008. לאחר מכן מונה לסגן מפקד חטיבת הצנחנים בין השנים 2008–2010, ושימש בתפקיד בין היתר במהלך מבצע עופרת יצוקה.

ב-16 במאי 2010 הועלה לדרגת אל"ם ומונה למפקד חטיבת יהודה, וסיים את תפקידו ב-15 באוגוסט 2012. לאחר מכן היה חניך במכללה לביטחון לאומי במחזור מ' (2013-2012). לאחר מכן מונה למפקד חטיבה 226, ובמקביל למפקד מגמת מפקדי גדודים בקורס מפקדי פלוגות ומפקדי גדודים בין השנים 2013–2015. ב-30 ביולי 2015 מונה למפקד חטיבת כפיר, ושימש בתפקיד עד 29 במרץ 2017. במהלך תפקידו כמפקד החטיבה, התרחשה פרשת אלאור אזריה שבה היה מעורב בהחלטה להעמיד את אזריה לדין צבאי, ולא משמעתי, בגין הריגת מחבל. בהמשך נמתחה עליו ביקורת, בעקבות שיחה והצעות בלתי-רשמיות למשפחת אזריה. ב-18 במאי 2017 הועלה לדרגת תא"ל וב-24 במאי מונה למפקד עוצבת אדום, ושימש בתפקיד עד 28 במאי 2019. בשנת 2019 מונה לנספח צה"ל בסינגפור.

עם פרוץ מלחמת "חרבות ברזל" מונה חזות לראש מערך הלמידה המבצעית בזרוע היבשה.

==צבא ההיי־טק וצבא הפרשים==
באוגוסט 2024 יצא לאור ספרו "צבא ההיי־טק וצבא הפרשים - כיצד ויתרה ישראל על צבא היבשה", בהוצאת מערכות ומודן. בספרו טוען חזות שהן הדרג המדיני והן הדרג הצבאי קיצצו לאורך השנים בכוחות היבשה ופגעו בכשירותם המבצעית. במקום כוח הרתעה יבשתי העדיפו מנהיגי המדינה והצבא לבנות מערך צבאי עתיר טכנולוגיה המבוסס בעיקר על חיל האוויר ויחידות מודיעין צבאי.

הספר נכתב לפני מתקפת שבעה באוקטובר, אך חזות הוסיף לו אפילוג ובו הוא מתאר, מנקודת מבטו, את שלושת ימי הלחימה הראשונים של מלחמת חרבות ברזל, את ההתאוששות המהירה של כוחות צה"ל ואת מהלכי המלחמה בחודשיה הראשונים.

== חיים אישיים ==
חזות מתגורר בנגבה, נשוי לשירלי ואב לארבעה. בעל תואר ראשון במנהל עסקים מאוניברסיטת בן-גוריון בנגב, ותואר שני בלימודי צבא וביטחון מאוניברסיטת חיפה.

== קישורים חיצוניים ==

* אביחי בקר, [http://www.fresh.co.il/vBulletin/showpost.php?p=4617941&postcount=1 בניגוד לאווירת הנכאים הציבורית], הארץ, 13 במרץ 1998, כפי שהועלה באתר פרש
* 
* 
* 
* רונן ברגמן, [http://www.fresh.co.il/vBulletin/showthread.php?t=1424&highlight=%E0%EC%EE%F0%FA+%F7%F9#post6618 שם הקוד: אלמנת קש] ידיעות אחרונות מוסף יום העצמאות, 26 באפריל 2004, כפי שהועלה באתר פרש
* 
* 
* 
* 
* 
* 
* אפרים לפיד, [https://www.israeldefense.co.il/node/62856 אומץ לבקר בימים של מלחמה – זו חזות הכל], ביקורת על הספר "צבא ההיי־טק וצבא הפרשים - כיצד ויתרה ישראל על צבא היבשה", IsraelDefense, 15 באוגוסט 2024
* גל פרל, [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%9E%D7%A8%D7%9B%D7%96-%D7%93%D7%93%D7%95/%D7%92%D7%99%D7%9C%D7%99%D7%95%D7%9F-42-%D7%9E%D7%9C%D7%97%D7%9E%D7%AA-%D7%97%D7%A8%D7%91%D7%95%D7%AA-%D7%91%D7%A8%D7%96%D7%9C-%D7%91/%D7%94%D7%A1%D7%9B%D7%A0%D7%94-%D7%91%D7%A7%D7%99%D7%95%D7%9E%D7%9D-%D7%A9%D7%9C-%D7%A9%D7%A0%D7%99-%D7%A6%D7%91%D7%90%D7%95%D7%AA-%D7%94%D7%90%D7%97%D7%93-%D7%9E%D7%AA%D7%A7%D7%93%D7%9D-%D7%95%D7%97%D7%93%D7%A9%D7%A0%D7%99-%D7%94%D7%A9%D7%A0%D7%99-%D7%91%D7%99%D7%91%D7%A9%D7%94-%D7%90%D7%A4%D7%95%D7%A8-%D7%95%D7%9C%D7%90-%D7%A8%D7%9C%D7%95%D7%95%D7%A0%D7%98%D7%99-%D7%9C%D7%A9%D7%93%D7%94-%D7%94%D7%A7%D7%A8%D7%91-%D7%A1%D7%A7%D7%99%D7%A8%D7%AA-%D7%A1%D7%A4%D7%A8%D7%95-%D7%A9%D7%9C-%D7%AA%D7%90-%D7%9C-%D7%9E%D7%99%D7%9C-%D7%92%D7%99%D7%90-%D7%97%D7%96%D7%95%D7%AA-%D7%92%D7%9C-%D7%A4%D7%A8%D7%9C/ "הסכנה בקיומם של שני צבאות: האחד מתקדם וחדשני; השני, ביבשה, אפור ולא רלוונטי לשדה הקרב" – סקירת ספרו של תא"ל (מיל') גיא חזות], בין הקטבים, 19 באוגוסט 2024
;מכתביו:
* 
* [https://web.archive.org/web/20200222224130if_/http://maarachot.idf.il/PDF/FILES/0/110610.pdf לנצח ולהישאר בני אדם-להביס את הטרור, אבל לא בכל מחיר], מערכות 399, פברואר 2005, עמודים 16–19
* 
* [https://www.maarachot.idf.il/2022/%D7%92%D7%99%D7%9C%D7%99%D7%95%D7%A0%D7%95%D7%AA/%D7%9E%D7%A2%D7%A8%D7%9B%D7%95%D7%AA-493/%D7%97%D7%95%D7%9E%D7%94-%D7%AA%D7%95%D7%93%D7%A2%D7%AA%D7%99%D7%AA-%D7%91%D7%99%D7%9F-%D7%A9%D7%95%D7%9E%D7%A8-%D7%94%D7%97%D7%95%D7%9E%D7%95%D7%AA-%D7%95-%D7%97%D7%95%D7%9E%D7%AA-%D7%9E%D7%92%D7%9F/ חומה תודעתית: בין "שומר החומות" ו"חומת מגן"], מערכות 493, מאי 2022, עמ' 36–41
* 
* [https://simania.co.il/bookdetails.php?item_id=1011651 צבא ההיי־טק וצבא הפרשים - כיצד ויתרה ישראל על צבא היבשה], הוצאת משרד הביטחון, 2024

== הערות שוליים ==

קטגוריה:לוחמי יחידת מגלן
קטגוריה:מפקדי גדודים בחטיבת הצנחנים
קטגוריה:מפקדי חטיבת יהודה
קטגוריה:מפקדי חטיבה 226
קטגוריה:מפקדי חטיבת כפיר
קטגוריה:מפקדי עוצבת אדום
קטגוריה:נספחים צבאיים ישראלים בסינגפור
קטגוריה:תתי-אלופים בצה"ל
קטגוריה:בוגרי המכללה לביטחון לאומי
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:נגבה: אישים
קטגוריה:ישראלים שנולדו ב-1971